ചേങ്ങില

ഒരു കേരളീയ ഘനവാദ്യമാണ് ചേങ്ങില. വൃത്താകൃതിയിലുള്ള ഈ വാദ്യം ഓടുകൊണ്ടാണ് നിർമ്മിക്കുന്നത്. കൊട്ടുന്നത് കോലുപയോഗിച്ചാണ്. ചേങ്കില എന്നും പേരുണ്ട്. പല വലിപ്പത്തിലും ചേങ്ങില നിർമ്മിക്കാറുണ്ട്. മുൻപ് പഞ്ചവാദ്യത്തിൽ ചേങ്ങിലയും ഉണ്ടായിരുന്നു. കഥകളിയിലെ ഒരു പ്രധാന വാദ്യോപകരണമാണിത്. കഥകളിയിലെ പ്രധാന പാട്ടുകാരൻ/കാരി (പൊന്നാനി/മുന്നാനി) പാടുന്നത് ചേങ്ങില കൊട്ടിയാണ്. കൃഷ്ണനാട്ടം, സംഘക്കളി എന്നിവയിലും ഉപയോഗിക്കുന്നു. കളംപാട്ടുകളിൽ ഇടയ്ക്ക
കൊട്ടുമ്പോൾ താളത്തിനായി ചേങ്ങില ഉപയോഗിക്കുന്നു. വാദ്യമേളങ്ങളിൽ ഒഴിച്ചുകൂടാനാവാത്ത ഒന്നാണ് ഇത്.